Peiling vind korrupsie in skoleMeer as 300 beweerde voorvalle van korrupsie in skole is in ŉ aanlyn-peiling aangemeld, volgens Corruption Watch. Patience Mkosana, woordvoerder van Corruption Watch, sê die peiling is via die sosiale netwerk MXit gedoen. Volgens Mkosana het sewe uit tien respondente beweer dat skoolhoofde verantwoordelik is vir die wanbestuur van skoolgelde en -eiendom. Ses uit tien respondente sê onderwysers aanvaar gunste in ruil vir beter punte. Die peiling het ook bevind dat onderwysers dikwels eksamenvraestelle aan leerlinge verkoop. Helfte van die respondente was skoolleerlinge terwyl studente en onderwysers ook aan die peiling deelgeneem het. ŉ Groep van 3 284 mense, tussen die ouderdomme van 13 en 34, het aan die peiling deelgeneem. Die departement van onderwys was nie onmiddellik vir kommentaar beskikbaar nie.